CELEX: 62019TN0038
Language: el
Date: 2019-01-21 00:00:00
Title: Υπόθεση T-38/19: Προσφυγή της 21ης Ιανουαρίου 2019 — Πορτογαλία κατά Επιτροπής

18.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 103/51
            
         
      Προσφυγή της 21ης Ιανουαρίου 2019 — Πορτογαλία κατά Επιτροπής
      (Υπόθεση T-38/19)
      (2019/C 103/67)
      Γλώσσα διαδικασίας: η πορτογαλική
      
         Διάδικοι
      
      
         Προσφεύγουσα: Πορτογαλική Δημοκρατία (εκπρόσωποι: L. Inez Fernandes, P. Barros da Costa, P. Estêvão και J. Saraiva de Almeida)
      
         Καθής: Ευρωπαϊκή Επιτροπή
      
         Αιτήματα
      
      Η Πορτογαλική Δημοκρατία ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής C(2018) 7424, της 16ης Νοεμβρίου 2018, κοινοποιηθείσα στις 19 Νοεμβρίου 2018, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (1), κατά το μέρος που αποκλείει από τη χρηματοδότηση της Ευρωπαϊκής Ένωσης το ποσό των 8 703 417,29 ευρώ σε σχέση με δαπάνες που δηλώθηκαν από την Πορτογαλική Δημοκρατία στο πλαίσιο της πολλαπλής συμμόρφωσης, κατά τα οικονομικά έτη 2014 έως 2016,
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο κύριους και έναν επικουρικό λόγο ακυρώσεως.
      Πρώτος λόγος: πλάνη περί το δίκαιο, καθόσον κρίθηκε ότι το πορτογαλικό σύστημα είναι υπερβολικά επιεικές — παράβαση του άρθρου 24 του κανονισμού (ΕΚ) 73/2009 (2) και παράβαση του άρθρου 54, παράγραφος 1, στοιχείο γ', δεύτερο εδάφιο, και του άρθρου 71 του κανονισμού (ΕΚ) 1122/2009 (3).
      Δεύτερος λόγος:
      
                  1)
               
               
                  «Υπολογισμός της δημοσιονομικής διόρθωσης» — Πλάνη περί το δίκαιο, παραβίαση της αρχής της δικαιολογημένης εμπιστοσύνης και της αρχής της αναλογικότητας και παράβαση του άρθρου 52 του κανονισμού (ΕΕ) 1306/2013 εκ μέρους της Επιτροπής.
               
            
                  2)
               
               
                  Παραβίαση της αρχής της αναλογικότητας.
               
            Επικουρικός λόγος
      Μέτρια κύρωση και τεχνική ανακρίβεια του ίδιου του εγγράφου C(2015) 3675 της Επιτροπής (παράρτημα A.5) — πλάνη περί το δίκαιο και παραβίαση της αρχής της αναλογικότητας.
      
         (1)  Εκτελεστική απόφαση (ΕΕ) 2018/1841 της Επιτροπής, της 16ης Νοεμβρίου 2018, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) [κοινοποιηθείσα υπό τον αριθμό C(2018) 7424] (ΕΕ 2018, L 298, σ. 34).
      
         (2)  Κανονισμός (ΕΚ) 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (ΕΕ 2009, L 30, σ. 16).
      
         (3)  Κανονισμός (ΕΚ) 1122/2009 της Επιτροπής, της 30ής Νοεμβρίου 2009, σχετικά με τη θέσπιση λεπτομερών διατάξεων εφαρμογής του κανονισμού (ΕΚ) αριθ. 73/2009 του Συμβουλίου όσον αφορά την πολλαπλή συμμόρφωση, τη διαφοροποίηση και το ολοκληρωμένο σύστημα διαχείρισης και ελέγχου, στο πλαίσιο των καθεστώτων άμεσης στήριξης για τους γεωργούς που προβλέπονται στον εν λόγω κανονισμό, καθώς και λεπτομερών διατάξεων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά την πολλαπλή συμμόρφωση στο πλαίσιο του καθεστώτος στήριξης που προβλέπεται για τον αμπελοοινικό τομέα (ΕΕ 2009, L 316, σ. 65).